23. juunil 2017 esitatud hagi – Euroopa Komisjon versus Saksamaa Liitvabariik
(kohtuasi C-377/17)
Kohtumenetluse keel: saksa
Pooled
Hageja: Euroopa Komisjon (esindajad): W. Mölls, H. Tserepa-Lacombe, L. Malferrari)
Kostja: Saksamaa Liitvabariik
Hageja nõuded
Hageja palub,
tuvastada, et kuna Saksamaa Liitvabariik säilitas kohustusliku tasu arhitektidele ja inseneridele HOAI (Verordnung über die Honorare für Architekten- und Ingenieurleistungen (arhitekti- ja inseneriteenuste tasu määrus, edaspidi „HOAI“)) alusel, on ta selles osas rikkunud direktiivi 2006/123/EÜ artikli 15 lõikest 1, lõike 2 punktist g ja lõikest 3 ning ELTL artiklist 49 tulenevaid kohustusi;
mõista kohtukulud välja Saksamaa Liitvabariigilt.
Väited ja peamised argumendid
Saksa HOAI sisaldab nende elukutsete teenuste eest makstavate miinimum- ja maksimumhindade süsteemi. See süsteem muudab raskemaks niisuguste arhitektide ja inseneride poolt äriühingute asutamist, kes sooviksid konkureerida juba asutatud pakkujatega ja esitada pakkumisi, mis jäävad väljapoole kehtestatud hinnaraamistikku. Nendel pakkujatel takistatakse sellega sama kvaliteediga teenuste osutamist madalamate hindadega ja kõrgema kvaliteediga teenuste osutamist kõrgemate hindadega.
See kujutab endast asutamisvabaduse piiramist nii direktiivi 2006/123/EÜ artikli 15 lõike 1, lõike 2 punkti g ja lõike 3 ning ELTL artikli 49 eesmärgi seisukohast.
Kõnealune piirang ei ole põhjendatud eelkõige teenuste kvaliteedi säilitamise seisukohast, sest sel puudub otsene seos hinnaga.
____________